William Jasper Spillman

William Jasper Spillman, i en periode Spilman, (født 18. oktober 1863 i Lawrence County i delstaten Missouri i USA, død 11. juli 1931) anses som grunnleggeren av agrarøkonomi. Han gjenoppdaget Mendels arvelover, genetiske lover oppdaget og publisert av Gregor Mendel.


== Liv og virke ==


=== Bakgrunn ===
William Jasper Spillman var det ellevte av femten barn av Nathan Cosby Spilman (1823-1871) og Emily Paralee Pruit (født 1830). Oppveksten hadde han på familiens gård; økonomien var tung særlig etter at faren døde i en ulykke.I tenårene begynte William å undervise på en grendeskole i hjemtraktene. I 1881 begynte han ved University of Missouri og tok Bachelor of Science-graden i 1886. Han underviste i tre år ved Missouri State Normal School i Cape Girardeau, giftet seg med Mattie Ramsay (1865–1935) i 1889, og fikk mastergraden i 1890 in absentia.


=== Karriere ===
Spillman underviste i botanikk og fysikk ved Vincennes University i Indiana, der han traff Enoch Albert Bryan, som senere ble president for Washington Agricultural College and School of Science og inviterte Spillman dit som lærer.
I 1889 flyttet Spillman til Oregon der han underviste ved Oregon State Normal School (senere Western Oregon University) i Monmouth. I 1894 ble han invitert til Washington Agricultural College and School of Science i Pullman i delstaten Washington, for å undervise i jordbruksfag. Spillman etablerte et viktig program for dyrking og foredling av hvete. Han anvendte genetikk og gjennomførte forsøk for å utvikle den hveten som passet best for bøndene som bodde i forsøksområdet, Palouse. Samtidig begynte han å konsentrere seg om jordbrukets økonomi og driftsmetodologi. Det var i Pullman at han ved sine eksperimenter gjenoppdaget Mendels arvelover; han spilte så en vesentlig rolle i å gjøre dem kjent i akademia og blant jordbrukere i USA. Hans oppdagelse ble publisert i november 1901 i hans skrift «Quantitative Studies on the Transmission of Parental Characters to Hybrid Offspring». Hans ansettelse i 1902 i det amerikanske landbruksministerium ga dette et bredt nedslagsfelt og stort gjennomslag.Fra 1905 til 1918 ledet han ministeriets Office of Farm Management. Deretter ble han redaktør for den innflytelsesrike Farm Journal. Etter dette kom han tilbake til jordbruksministeriet. I den egenskap undersøkte han årene 1927-1928 forholdene på landets indianerreservater, med tyngdepunkt på økonomi og jordbruk Survey of Indian Affairs, og endte med hans rapport The Problem of Indian Administration (Baltimore: Johns Hopkins Press, 1928). Han var også deltidsprofessor i kommersiell geografi ved Foreign Service School iGeorgetown University fra 1922 til 1931.


== Referanser ==


== Eksterne lenker ==
The Legacy of William Jasper Spillman
Laurie M. Carlson (2005). William J. Spillman and the Birth of Agricultural Economics. University of Missouri Press. ISBN 978-0-8262-6470-1. 
Carlson, Laurie (2005). «Forging His Own Path: William Jasper Spillman and Progressive Era Breeding and Genetics». Agricultural History. 79 (1): 50–73. JSTOR 3744877. doi:10.1525/ah.2005.79.1.50. 
William Jasper Spillman Papers, 1891-1940, WSU Libraries
William Jasper Spillman (1909). Application of Some of the Principles of Heredity to Plant Breeding. U.S. Government Printing Office. 
William Jasper Spillman (1907). Farm Grasses of the United States: A Practical Treatise on the Grass Crop, Seeding and Management of Meadows and Pastures, Descriptions of the Best Varieties, the Seed and Its Impurities, Grasses for Special Conditions, Etc. Orange Judd Company. 
«W. J. Spillman». JSTOR. 
«William Jasper Spillman». JSTOR.